Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 239

10. évfolyam Belépõ tevékenységformák Dokumentumkészítés számítógéppel Szövegegységekre vonatkozó formázási ismeretek rendszerezése, az ismeretek stabilizálása. Rajzeszközök használatával ábra készítése és dokumentumba illesztése. A vágólap használata (kivágás, másolás, beillesztés, mo zgatás, törlés). A dokumentum mentése és nyomtatása. A dokumentumkészítés szokásos menetének gyakorlása. Többféle formázási megoldást tartalmazó dokumentumok készítése minta alapján (pl. önéletrajz, beadvány, jegyzõkönyv, üzleti levél, mûszaki leírás).Az iskola irányultságának megfelelõ típusdokumentumok elkészítése. Táblázatkezelés A táblázatkezelés alapfogalmainak (cella, sor, oszlop, hivatkozás, képlet) alkalmazása példákban. Táblázatok számítógéppel történõ létrehozása, módosítása (adatbevitel, mozgatás, másolás, törlés). A táblázatokban szereplõ adatok típusának felismerése, alapvetõ adattípusok használata; az adatok többféle megjelenítési formájának ismerete; egyszerû matematikai mûveletek, képletek, beépített függvények (összeg, átlag, minimum, maximum) önálló használata. A függvényhivatkozások másolása. Diagramok készítése a problémához igazodva. A megfelelõ diagramtípus kiválasztása. Esztétikus, jól áttekinthetõ táblázatok készítése. Könyvtárhasználat Dokumentumtípusok csoportosítása, különbségeik számbavétele. Eligazodás a szabadpolc raktári rendjében. Egyszerû feladatok megoldása szótárral, lexikonnal. Ismerkedés a telefonkönyv, menetrend használatával. Témakörök Tartalmak Dokumentumkészítés számítógéppel Karakter-, bekezdés- és oldalformázás. Mûveletek vágólappal. Ábrák rajzolása, kész ra jzok módosítása. Képek, ábrák bevitele a dokumentumba. A szöveg-, illetve képszerkesztõ programok fejlett szolgáltatásai. Objektum, táblázat beillesztése. A fejléc, lábléc, az oldalszámozás. Tabulátorok, felsorolás. A szöveg átrendezése, keresés csere, helyesírás-ellenõrzés. Dokumentumok készítése minta alapján. Típusdokumentumok. Táblázatkezelés Adatok táblázatos formába rendezése. Adatok gyûjtése, feldolgozása táblázatos formában. Cella, sor, oszlop, hivatkozás. Függvények, képletek. Adattípusok, adatmegjelenítési formák. Adatmódosítás. Diagram készítése. Diagramtípusok. Könyvtárhasználat Dokumentumtípusok: könyvek, sajtótermékek, nem nyomtatott dokumentumok. Tájékoztató eszközök: kézikönyvtár, tájékoztató feliratok, a közhasznú tájékozódás egyszerûbb eszközei. A továbbhaladás feltételei A tanuló önállóan tudjon többféle formázást tartalmazó dokumentumot (minta után) tervezni és megszerkeszteni. Tudjon dokumentumot menteni és nyomtatni. Tudjon táblázatokat számítógéppel létrehozni, módosítani. Tudjon mûveleteket táblázatban végezni. Ismerje és kövesse a forrásfelhasználás szabályait és etikai normáit. Tudjon tájékozódni a közhasznú információs forrásokban, adatbázisokban. TERMÉSZETISMERET, EGÉSZSÉGTAN 9-10. évfolyam Célok és feladatok A szakiskolai természetismeret tantárgy biológiai, kémiai, fizikai és földrajzi, ismeretanyagot fog össze. A tantárgy a tanulók mindennapi környezeti, technikai, életviteli problémáinak megoldásában igazít el. Olyan jelenségeket, folyamatokat vizsgáltat, melyek tudásuk gyakorlatias alkalmazását teszi lehetõvé. Ebben épít a korábban tanultakra, elsõsorban ismeretstabilizáló, rendszerezõ, motiváló és rehabilitáló funkciókat lát el. Mindez megfigyelõ, vizsgáló, elemzõ és összehasonlító módszerekkel, valamint az e tevékenységekhez szükséges képességek folyamatos fejlesztésével érhetõ el. Az ismeretek karbantartása, alkalmazása, valamint a feltétlenül szükséges mértékig történõ bõvítése révén a fizikai, kémiai, biológiai, földrajzi, környezeti és társadalmi összefüggések felismerésére, értékelésére és alkalmazására nevel. A mindennapi környezetben megfigyelhetõ természeti jelenségek, példák megfigyelésével és elemzésével a tanulókban keltsük fel és tartsuk fenn a valóság megismerése iránti igényt, mutassuk be a természet és az ember létezésének sokszínûségét, szépségét, a ható tényezõk összefüggésének rendszerét, a világ egészlegességét. A tantárgy célja olyan pozitív attitûd kialakítása, mely nyitottá tesz környezetünk értékeire, azok tiszteletére és megvédésére ösztönöz Cél továbbá a testi-, lelki-, szociális egészség, az egészséges és harmonikus életvezetés igényének kialakítása. Arra törekszünk, hogy a tanulók személyiségének része legyen a saját belsõ és külsõ környezetük iránti figyelem és igényesség. A tanulóknak érteniük kell, hogy az ember felelõs saját és társai élete minõségéért, s azt is, hogy az emberi élet minõsége és az ember környezete nem függetlenek egymástól, hanem szoros kölcsönhatásban állnak. Cél, hogy a tanulók megértsék a természeti környezet társadalomra gyakorolt hatásait, és mindennapi életükben is számoljanak ezek idõbeli változásaival. Lássák, hogy a társadalom hatása visszahat a természeti környezetre, és annak kedvezõ, illetve kedvezõtlen változásait idézi elõ. Ez tudatos környezeti magatartásra, az erõforrások ésszerû felhasználására ösztönöz. Világossá kell tenni a diákok számára, hogy a társadalmi-gazdasági problémák megoldását az egyéneknek kell elkezdeniük, de a termelési folyamatok, a tudomány, a technika, a gazdasági és politikai tényezõk összehangolása közösségi, sõt nemzetközi összefogást is igényel. Ismertessük meg a tanulókkal a növekvõ társadalmi igényeket kielégíteni szándékozó termelõ tevékenység és a természeti erõforrások korlátozottsága között feszülõ ellentmondásokat, a növekedés korlátjait, ennek a fogyasztásban jelentkezõ következményeit, a Föld globális problémáit. Elõ kell segíteni a különbözõ társadalmi csoportok, nemzetiségek életformája, kultúrája, értékei iránti érdeklõdés és tisztelet kialakulását is. Fejlesztési követelmények Váljon a tanulók igényévé az önálló ismeretszerzés, legyenek képesek a biológiai, kémiai, fizikai és földrajzi jelenségek, folyamatok, változások és kölcsönhatások tudatos megfigyelésére. Legyenek képesek adatsorok és mutatószámok alapján egyszerûbb jelenségek, törvényszerûségek felismerésére, tendenciák megfogalmazására. Vegyék figyelembe, hogy a természet egységes egész, és csak a megismerés során tagoljuk részekre. Tudjanak a tanulók természettudományi vizsgálatokat, egyszerû kísérleteket elvégezni. Önállóan használjanak különbözõ szaklexikonokat, szakirodalmat, atlaszokat. Tudjanak tájékozódni különbözõ természettudományos ismeretterjesztõ cikkek, mûsorok információi között, legyenek képesek a különbözõ információhordozók használatára. Ismerjék meg a legfontosabb természettudományos felfedezéseket és kutatókat. Tudják a megfigyelések, mérések, kísérletek során nyert adatokat áttekinthetõen rendszerezni, osztályozni, az eredményeket értelmezni, azokból következtetéseket levonni és általánosítani. Ismerjék a legfontosabb szakkifejezéseket. Ismereteiket tudják pontosan megfogalmazni, és írásban rögzíteni. Ismerjék meg a tanulók a környezetükben elõforduló, valamint az élõ szervezeteket felépítõ legfontosabb anyagok tulajdonságait, az élõ anyag szervezõdési szintjeit, jellemzõit. Ismerjék fel az ember egészségét veszélyeztetõ anyagok, szerek szervezetre gyakorolt hatását és törekedjenek ezek elkerülésére. Legyen áttekintésük a Föld és a földi élet idõbeli változásairól, fejlõdésérõl. Ismerjék fel, hogy egyes esetekben a jelenségek megfordíthatók, más esetekben nem, s az életfolyamatok ez utóbbihoz tartoznak. Szerezzenek ismereteket a hétköznapi életben elõforduló természeti és társadalmi-gazdasági jelenségek megértéséhez, alkalmazásához. Lássák a tanulók a térkép és a valóság kapcsolatát, értsék az ábrázolás korlátjait. Legyenek képesek térképolvasásra, tegyenek szert általános tájékozottságra a földrajzi térben való eligazodáshoz. Alakuljon ki kötõdés bennük lakóhelyükhöz, hazájukhoz. Legyenek képesek a másokkal együtt végzendõ közös munkára, együttmûködésre.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes